Geisha - Wikipedia

# Geisha

### Diwar Wikipedia, an holloueziadur digor

Graet e vez 'geisha' (芸者) e bro Japan eus ur vaouez a zoareoù a vez gwerzhet ker pe geroc’h he servijoù d’he fratikoù. Goueslet e vez he buhez ganti da arzoù-kaer ha hengounel bro Japan. Gallout a reer treiñ ar ger « geisha » da « vaouez an arzoù » pe « vailhez war vicher an arzoù ». Niverus e oa ar geisha-ed en XVIIIvet ha XIXvet kantvet. Chom a ra anezho c’hoazh hiziv an deiz daoust d’an hengoun da vont war gil.

E rannyezh Kyōto, e vez lavaret geiko (芸妓) e-lec’h geisha ha maiko (舞妓) evit an deskardezed (a vez gret anezho ivez hangyoku pe oshakusan e lec’hioù all).

## [kemmañ] Istor

Ur geisha gant un amerikan e kêr Kyōto

Orin ar geisha a gaver en taikomochi pe hōkan, da lâret eo kement ha furlukined ar grennamzer en Europa. Paotred e oa ar geisha kentañ neuze. Deuet eo bet tro ar merc’hed da c’houde (a veze graet anezho onna geisha (女芸者) – maouez geisha-). Hiziv an deiz n’eus nemet maouezed.

Gwerzhet e veze krouadurigezed bihan gant o familhoù paour da diez ispisial, an okiya (置屋), hag a rae war dro sevel an danvez geisha. Kregiñ a rae ar vugale da vezañ mitizhien ha skoazelerezed en ti evit deskiñ o micher ha paeañ o studioù e-pad bloavezioù a-raok mont da c’heisha.

Kregiñ a raent yaouank-tre da zeskiñ o arzoù, evel seniñ (dreist pep tra ar “shamisen“), kanañ ha dañsal, ober ar chanoyu (lid an te), an ikebana (aozañ bokedoù), anavezout barzhonegezh ha lennegezh hengounel ar vro. Deskiñ a raent ivez ar “kitsuke” (penaos gweskiñ ha kempenn ar c’himono), ar gozeadennezh, c’hoarioù ha kement ‘zo evit plijadur o fratikoù.

N’eo ket gisti ar geisha, met kentoc’h ostized ha maouezed desket kaer hag uhel o doareoù hag a labour nemet evit tud pinvidik, ha n’int ket rediet d’ober gwele ganto.

Hiziv an deiz e vez krennarderezed tro dro pemzek bloaz hag a grog -diwar o youl- gant an deskoni. Chom a ra hir ha diaes koulskoude.

## [kemmañ] Filmoù

- 1953 Sonerien Gion (Fest Gion ; Gion bayashi) gant Kenji Mizoguchi.
- 1961 Darvout Geisha (Cry for happy) gant George Marshall.
- 2005 Eñvorennoù ur geisha (Memoirs of A Geisha) gant Rob Marshall, produet gant Steven Spielberg. Savet eo ar film diwar al levr Geisha gant Arthur Golden.

## [kemmañ] Lec’hiennoù en diavaez

- Hanami Web - Geisha (saozneg)
- Ar Geisha e bro Japan
- Reportaj video e Kyoto
- Ar geisha
- Geriadur ar Geisha
- Lubomir Cernota Fotograf - Skeudennoù

Adtapet diwar "http://br.wikipedia.org../../../g/e/i/Geisha.html"

Rummadoù ar bajenn: Japan | Sevenadur Japan

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Հայերեն
- Bahasa Indonesia
- Italiano
- 日本語
- Lietuvių
- Latviešu
- Македонски
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Sicilianu
- Simple English
- Basa Sunda
- Svenska
- ไทย
- Türkçe
- Українська
- Tiếng Việt
- 中文